29.9.2023
RO
Jurnalul Oficial al Uniunii Europene
C 344/95
Definiția ICP: Nodurile periferice, măsurate ca număr de noduri de calcul care produc latențe mai mici de 20 de milisecunde; de exemplu un server individual sau un alt set de resurse de calcul conectate, exploatate ca parte a unei infrastructuri de edge computing, care se află, de regulă, într-un centru de date periferic care operează la marginea infrastructurii și, prin urmare, mai aproape din punct de vedere fizic de utilizatorii vizați decât un nod cloud într-un centru de date centralizat.
Sursă: Observatorul Edge (19) Punct de date indisponibil Valoare de referință (cel mai recent puncte de date istorice disponibil): 0 în 2022.
C o n t ex t , i p o t e z e , fo r m a f u n c ț i o n a l ă a m o d e l u l u i ș i c e l e m a i r e c e n te t e n d i n ț e
Tehnica edge computing permite furnizarea de servicii de prelucrare a datelor de către noduri de calcul și infrastructuri descentralizate, aflate la periferia rețelei, reducând la minimum transmiterea de date inutile prin intermediul rețelei și îmbunătățind performanța generală a cloud computingului.
Instalarea nodurilor periferice ajută la dezvoltarea unor servicii de prelucrare a datelor cu latență redusă.
Atunci când este combinată cu o varietate de tehnologii cum ar fi implementarea 5G, algoritmii, senzorii și internetul obiectelor, datele, IA, învățarea automată, realitatea virtuală și robotica, instalarea nodurilor periferice are potențialul de a produce beneficii semnificative pentru întreprinderi și de a sprijini progresul transformării digitale în mai multe sectoare ale economiei.
Se estimează că instalarea unor noduri periferice foarte sigure și neutre din punct de vedere climatic va evolua conform curbei S standardizate care caracterizează adoptarea tehnologiilor și a inovării.
Valoarea de referință pentru 2022 este stabilită la „0”.
Metodologia necesară pentru a cuantifica instalarea nodurilor periferice și amplasarea acestora este încă în curs de elaborare.
Informațiile actuale obținute din analiza proceselor de lucru sunt insuficiente și se concentrează exclusiv asupra cheltuielilor anticipate pentru infrastructura, software-ul și serviciile de edge computing [proiectul UNLOCK-CEI, 2023 (20)], ceea ce nu permite o asimilare directă în instalarea existentă a nodurilor periferice.
În acest sens, informațiile transmise de Asociația Europeană a Operatorilor de Rețele de Telecomunicații descriu trei servicii comerciale de edge computing în toată Europa (21), dar nu furnizează suficiente informații pentru a determina amplasamentul sau gradul de instalare a nodurilor periferice.
Toate sursele de date disponibile, deși limitate ca număr, sunt de acord cu faptul că tehnica edge computing se află încă abia la început în Europa în 2023, majoritatea organizațiilor interesate aflându-se încă în etapele de conștientizare și de educare, iar câteva organizații realizând proiecte-pilot la scară mică (proiectul UNLOCK-CEI, 2023).
Din acest motiv, se preconizează un grad relativ mic de instalare a nodurilor periferice în anii următori, în perioada 2023-2026.
În perioada 2025-2027, investițiile în cadrul IPCEI-CIS (Proiect important de interes european comun privind infrastructura și serviciile de cloud de nouă generație) ar trebui să aducă pe piață tehnologii și soluții de edge computing disponibile comercial.
Acest lucru va impulsiona adoptarea lor în toată Europa, facilitând extinderea exponențială a instalării nodurilor periferice în vederea atingerii țintei până în 2030.
În acest context, figura 9 oferă o indicație preliminară a traiectoriei către atingerea țintei deceniului digital, deși nu se poate stabili încă o traiectorie de referință.
(19) https://digital-strategy.
ec.europa.eu/en/policies/edge-observatory.
(20) UNLOCK-CEI, Cloud-Edge-IoT Demand Landscape (Peisajul cererii Could-Edge-IoT) (aprilie 2023).
(21) Asociația Europeană a Operatorilor de Rețele de Telecomunicații, The State of Digital Communications 2023 (Situația comunicațiilor digitale 2023), februarie 2023.